§ 122 analüüsil võib jälgida kolm eri telge, kolm eri jaotust. Esiteks eristatakse Eesti Vabariigi poolt enne põhiseaduse jõustumist sõlmitud piirilepinguid, mille kehtivusele on antud põhiseaduslik kinnitus, ja Eesti Vabariigi poolt tulevikus sõlmitavaid lepinguid, mille ratifitseerimiseks nähakse ette  Riigikogu 2/3 häälteenamus. Teiseks eristatakse kolme eri piiritüüpi - maismaapiir, veepiir ja õhupiir. Kolmandaks mõõtmeks oleks piiride eristamine nende kindlaksmääramise erinevate õiguslike re?iimide järgi (ühepoolne otsus või riikidevaheline leping). 1. lõige on ülesehituselt jagunenud vastavalt eri piiritüüpidele. Muidugi ei vasta igale piiritüübile alati üheselt kindel õiguslik vahend määramiseks (näiteks merepiire ei määrata praktikas kindlaks vaid riikide ühepoolsete aktidega, kuigi erinevalt maapiirist  on riik siiski alati õigustatud merepiiri ühepoolselt määratlema).